Návrh komuniké

Vláda Slovenskej republiky na zasadnutí dňa........prerokovala a schválila návrh výrobkov podliehajúcich organizovaniu a podpore trhu v roku 2003 a návrh zásad organizovania a podpory trhu s vybranými poľnohospodárskymi výrobkami a skupinami výrobkov v roku 2003.

Zásady organizovania a podpory trhu s vybranými poľnohospodárskymi výrobkami     a skupinami výrobkov zabezpečujú funkčnosť organizovania trhu s vybranými poľnohospodárskymi výrobkami v roku 2003, určujú nástroje organizovania a podpory trhu podľa zákona NR SR č. 491/2001 Z. z.  a zákona NR SR č. 361/2000 Z. z., ktorým sa mení     a dopĺňa zákon   NR SR č. 240/1998 Z. z. o poľnohospodárstve a osobitných predpisov          pre výrobky, u ktorých je potrebné organizovať trh podľa zákona NR SR č. 491/2001 Z. z. 

Zásady organizovania a podpory trhu s vybranými poľnohospodárskymi výrobkami    a skupinami výrobkov obsahujú reálnu mieru aproximácie legislatívy Európskej únie, ktorú je možné realizovať predovšetkým z hľadiska súčasne úrovne štátneho rozpočtu. Vytvárajú však predpoklady na zapracovanie vyššej úrovne aproximácie z pohľadu kompatibility jednotlivých opatrení i zdrojového zabezpečenia.